குவளையின் எழிலும், வேலின் கொடுமையும், குழைத்துக் கூட்டி, திவளும் அஞ்சனம் என்று ஏய்ந்த நஞ்சினைத் தெரியத் தீட்டி, தவள ஒண் மதியுள் வைத்த தன்மை சால் தடங் கண் நல்லார், துவளும் நுண் இடையார், ஆடும் தோகை அம் குழாத்தின் தொக்கார். 74 முடி சூட்டு விழாவிற்கு வராதவர் நலம் கிளர் பூமி என்னும் நங்கையை நறுந் துழாயின் அலங்கலான் புணரும் செல்வம் காண வந்து அடைந்திலாதார் - இலங்கையின் நிருதரே; இவ் ஏழ் உலகத்து வாழும்